laion/Wikipedia-Exotic huggingface dataset:
Kivirand

Kivirand on eesti perekonnanimi. 2022. aasta 1. jaanuari seisuga oli Eestis perekonnanimi Kivirand 253 inimesel: 111 mehel ja 142 naisel. Perekonnanimede levikult on Kivirand meeste puhul 705. kohal ja naiste puhul 576. kohal. Kivirand oli levinuim nimi vanuserühmas 65–69 aastat, kus seda oli 10 000 elaniku kohta 2,44. Nime kandja oli keskmiselt 44 aasta vanune. Perekonnanimi Kivirand oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 5,32 inimest. 19. sajandi algul pärisorjusest vabastamise käigus talupoegadele Eestimaa ja Liivimaa kubermangus nime Kivirand ei pandud. 1930. aastate nimede muutmise kampaania käigus võeti Kivirand uueks nimeks kokku 70 korral, kui loobuti nimedest Steinbach, Reimann, Pillman, Pedda, Köniksmann, Altrov, Dobrov ja Kirkmann kahel juhul, samuti nimedest Blumkvist, Grents, Greuzstein, Hindreus, Kamorant, Kirhäiding, Köbler, Koulsohn, Kristelstein, Plumkvist jne. Gustav Kivirand, EELK esimene ilmikust assessor (1958–2008) Gustav-Leo Kivirand, eesti muusik (sündinud 1982) Lembit Kivirand, eesti kunstnik (1941–) Olav Kivirand, eesti karateka (1954–) Statistikaamet. Rahvastikuregister (vaadatud 21.05.2022) Onomastika andmebaas. Nimede panemine: (algne nimekuju): Kivirand. Onomastika andmebaas. Nimede eestistamine:(uus nimekuju): Kivirand. Kivirand statistikaameti andmebaasis
Kristjan Čeh

Kristjan Čeh (sündinud 17. veebruaril 1999 Ptujs) on Sloveenia kettaheitja, maailmameister (2022). Aastal 2020 parandas ta enam kui 20 aastat vana Sloveenia rekordit kettaheites, kui heitis 7. juunil Domžales kergejõustikukohtumisel 66.29. Sama aasta 23. juunil Mariboris heitis ta 68.75, mis oli hooaja kolmas tulemus (ja kuni 23-aastaste kategooria maailmarekord). 27. mail 2021 heitis ta Telekom Slovenije rahvusvahelise kergejõustikuliiga võistlusel Ptujs isiklikus rekordiks 69.52 2020. aasta suveolümpiamängudel (mis toimusid aastal 2021 Tōkyōs) tuli ta viiendale kohale tulemusega 66.62. 21. mail 2022 sai ta Teemantliiga etapil Birminghamis tulemuse 71.27, mis on uus Sloveenia rekord. 2022. aastal tuli ta maailmameistriks maailmameistrivõistluste rekordit tähistava tulemusega 71.13. 16. juunil 2023 tegi Jõhvis isikliku rekordi 71.86. Tema treener oli juunini 2021 Gorazd Rajher, koostöö katkes lahkarvamuste tõttu treeningukorralduse asjus. Veebruarist 2022 oli tema treener Gerd Kanter. Alates 2024. aastast on tema treener Mart Olman. Juunis 2024 kihlus ta eesti vasaraheitja Anna Maria Oreliga. Septembris 2024 nad abiellusid. Kanteri õpilane püstitas Teemantliiga etapil võimsa rahvusrekordi https://elu24.postimees.ee/8046522/foto-eesti-vasaraheitja-anna-maria-orel-kihlus-euroopa-meistriga?utm_campaign=8046522&utm_medium=banner&utm_source=mail.ee https://sport.err.ee/1609472053/anna-maria-orel-ja-kristjan-ceh-abiellusid Kristjan Čeh Rahvusvahelise Kergejõustikuliidu kodulehel
Ali Daei

Ali Daei (sündinud 21. märtsil 1969 Ardabīls) on endine Iraani jalgpallur (ründaja). Ta mängis sellistes klubides nagu Persepolis, Bielefeldi Arminia, Müncheni Bayern ja Hertha. Hooajal 1998/99 tuli ta Bayerniga Saksamaa meistriks. Iraani jalgpallikoondises mängis Daei aastatel 1993–2006 kokku 149 korda ja lõi 109 väravat. Rahvuskoondistes on temast enam väravaid löönud ainult portugallane Cristiano Ronaldo. Aastatel 2000–2006 oli Daei Iraani koondise kapten. Iraani koondisega osales ta 1998. ja 2006. aasta maailmameistrivõistlustel ning kolmedel Aasia meistrivõistlustel (1996, 2000 ja 2004). 1999. aastal valiti Daei Aasia aasta jalgpalluriks. Ali Daei. National Football Teams, vaadatud 28.01.2019 Ali Daei saidil soccerway.com
Solca

Solca (saksa keeles Solka, poola keeles Solka, ungari keeles Szolka) on linn Rumeenias Suceava maakonnas. Linn asub ajaloolises Bukoviina piirkonnas, maakonnakeskusest Suceavast ligikaudu 32 km läänes. Solca on Suceava maakonna kõige väiksema elanike arvuga linn. Solcat on esmamainitud 1418. aastal. 1810. aastal avati Solcas pruulikoda, milles valmistatud õlu sai oma kõrge kvaliteedi tõttu üle riigi kuulsaks. 19. sajandi jooksul kujunes osoonirikka õhuga Solcast kuurortasula. Linnaõigused sai Solca 1926. aastal. Florian Paiu:La Solca, sărăcie lucie în fantoma orașului de altădată Monitorul de Suceava, 11. veebruar 2013 Solca Romanian Holiday Solca România Geografică
Mühlendahl

Mühlendahl on eesti päritolu aadlisuguvõsa. Tänapäeval elab suguvõsa Saksamaal ja Prantsusmaal. Suguvõsa on pärit Virumaalt Palmse mõisast. Liin algab XVIII sajandi algul elanud Oruveski (Orroveski, Orroweske) Jaaguga. Tema poeg Jakob (1729−1785) oli pikka aega (1756−1785) Eestimaa rüütelkonnale kuulunud Rannapungerja postijaama komissar. Ta muutis oma eesti nime saksapäraseks Mühlendahliks (Mühlen ‘veski’ + dahl ‘org’). Viimase poeg Jacob Johann Mühlendahl (1763−1817) teenis Venemaa sõjaväes välja alampolkovniku auastme. Hiljem oli ta põllumees Virumaal, kus sai 1812. aastal Raeküla rüütlimõisa omanikuks. Teenistuse kaudu tõsteti ta 1794. aastal aadliseisusse. Tema poeg Karl Gustav von Mühlendahl (1811−1891) võeti 27. mail (vkj) 1874 Eestimaa kubermangu aadlisuguvõsaraamatusse ja seejärel 17. juunil (vkj) 1882 Eestimaa rüütelkonna matriklisse. Tema kahest pojast sai alguse kaks liini, mille liikmed asusid XX sajandi algul elama Saksamaale. Tänapäeval on Saksamaal alles mitu suguvõsa haru. Karl Heinrich Ernst von Mühlendahl (1896−1977), insener, keemik, Eestimaa rüütelkonna eesistuja Arved (Arvid) Jakob Johann von Mühlendahl (1904−1944), mereväekapten, allveelaeva U-867 komandör Karl Ernst Jakob Johann von Mühlendahl (sündinud 1939), meditsiinidoktor, professor, Osnabrücki lastehaigla ülemarst Georg Alexander Jakob Johann von Mühlendahl (sündinud 1940), õigusteaduse doktor, Euroopa Turuameti viitsepresident Paul Matthias Jakob Johann von Mühlendahl (sündinud 1980), õigusteaduse doktor, dotsent Eestimaa: Emumäe (Emmomäggi) (1833−1840, pandivaldus), Käru (Kerro) (1876−1890), Raeküla (Raeküll) (1812−? pandi-, ?−1860 pärusvaldus) Liivimaa eesti distrikt: Kärkna (Falkenau) (1850ndad−1860ndad, rendivaldus), Sootaga (Sotaga) (1850ndad, rendivaldus) Genealogisches Handbuch der baltischen Ritterschaften. Neue Folge. Bd IV. Hamburg: 2014, lk 322. Genealogisches Handbuch der baltischen Ritterschaften. Neue Folge. Bd IV. Hamburg: 2014, lk 323. Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 369. Genealogisches Handbuch der baltischen Ritterschaften. Neue Folge. Bd IV. Hamburg: 2014. Lk 319−337. Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 170−172 [1]. Genealogisches Handbuch des Adels. Adelige Häuser B. Bd I. Limburg an der Lahn: C. A. Starke Verlag, 1954. Lk 295−299. Genealogisches Handbuch des Adels. Adelige Häuser B. Bd XII. Limburg an der Lahn: C. A. Starke Verlag, 1977. Lk 325−328. Genealogisches Handbuch des Adels. Adelslexikon. Bd IX. Limburg an der Lahn: C. A. Starke Verlag, 1998. Lk 224.
Tartu Ülikooli arvutimuuseum

Tartu Ülikooli arvutimuuseum on muuseum, mille eesmärk on eksponeerida arvutustehnika ajalugu Eestis. Muuseumi püsiekspositsioon koosneb 50 arvutist, mille hulgas on 1959. aastast Eestis töötanud esimese elektronarvuti Ural nimeplaat ja komponente, 1988. aastal seeriatootmisse läinud kooliarvuti Juku täiskomplekt, Apple'i seadmete ajajoon, 1980. aastate sülearvutite ajajoon, 2000. aastal maailma 500 võimsaima arvuti nimekirjas olnud superarvuti SGI Origin 3400 jpm. Muuseum asub Tartu Ülikooli arvutiteaduse instituudi Delta maja esimesel korrusel ruumis 1039. Muuseumile pani 2000. aastatel alguse Meelis Roos, ametlik avamine toimus 2. novembril 2009 seoses 50 aasta möödumisega Tartu Ülikooli esimese arvuti käivitamisest. LVLup Arvutimuuseum Tartu Ülikooli arvutuskeskus Tartu Ülikooli arvutimuuseumi koduleht
Mehhiklased

Mehhiklased (hispaania keeles mexicanos) on Mehhiko kodanikud. Nad räägivad enamasti hispaania keelt, kuid nende seas on ka põlisrahvaste keelte kõnelejaid. Väljaspool Mehhikot elab mehhiklasi kõige enam Ameerika Ühendriikides, eriti Texase ja California osariigis. Suurem Mehhiko diasporaa on ka Kanadas ja Hispaanias. Mehhiklased on väga seltsivad. Mehhiklaste saunas sooritavad preestrid rituaale. Mehhiklased kasutavad sülti koeratoiduna. Glase, Urmas (15. jaanuar 2023). "„Teekond Méxicost Setomaale": Mehhiklanna kirjutas raamatu sellest, kuidas ta eestlaseks sai". Maaleht. Vaadatud 19. jaanuaril 2023.{{netiviide}}: CS1 hooldus: url-olek (link)
Bent Viscaal

Bent Max Calvin Viscaal (sündinud septembril 1999 Overijsseli provintsis) on Hollandi võidusõitja, ta sõitis aastatel 2019–2020 FIA Vormel 3 Meistrivõistlustel, 2021. aastal läks üle Vormel 2-le. 2022. aastal läks üle kestvussõidule. 2017. aastal osales ta MP Motorsport meeskonnaga SMP Vormel 4 Meistrivõistlustel ja Hispaania Vormel 4 Meistrivõistlustel koos Tristan Charpentieri, Christian Lundgaardi, Lukas Dunneri, John Petersi, Nazim Azmani ja Marta Garcíaga, mõlemal võistlusel saavutas ta lõpparvestuses teise koha. 2018. aastal siirdus ta Teo Martín Motorspordi meeskonda, kellega võistles koos Moritz Müller-Creponi ja Leonard Hoogenboomiga Euroformula Openil, kus saavutas lõpparvestuses teise koha ja uustulnukatele mõeldud edetabelis esimese. 2019. aastal osaleb Viscaal 2019. aasta FIA Vormel 3 Meistrivõistlustel koos Saksamaa meeskonnaga HWA Racelab koos Jake Hughesi ja Keyvan Andresega. Tema esimene aasta selles kategoorias suuri õnnestumisi ei too ja lõpetab hooaja poodiumile jõudmata ning parima tulemusena Paul Ricardi viienda kohaga, lõpetades lõpparvestuses viieteistkümnendana. Järgmisel aastal vahetab ta meeskonda, naaseb MP Motorsporti ja jätkab koos Richard Verschoori ja Lukas Dunneriga FIA Vormel 3 Meistrivõistlustel sõitmist, hooaja jooksul õnnestub tal Silverstone'i ringrajal võita ja veel kahel korral poodiumile tõusta. Ta lõpetab hooaja edetabelis kolmeteistkümnendal kohal. 1. märtsil 2021 teatab Trident Motorsport, et Viscaal sõidab Bahreinis FIA Vormel 2 Meistrivõistlustel esimesed võidusõidud. Pärast häid tulemusi esimesel kolmel sõidul ja viimasel päeval parima aja sõitnud Montmeló katsetel kinnitas Trident koos Marino Satoga hollandlasest sõitja kogu vormel 2 hooajaks. Teisel Bakuu sprindisõidul õnnestub tal esimest korda punkte koguda, suurepärase neljanda kohaga. Monza teises sõidus saavutas ta oma esimese poodiumi selles kategoorias, lõpetades teisena India sõitja Jehan Daruvala ees. See kordub Jeddas, kes võitis Oscar Piastri järel teise koha. Ta lõpetab hooaja edetabelis 36 punktiga 14. kohal. 2022. aastal meeskond teda ei kinnita ja ei leia sarjas teist kohta ning lülitub Endurance võidusõidule. 2022. aastal lülitub Viscaal kestvussõidule, valitakse koos Sophia Flörschiga Portugali meeskonna Algarve Pro Racing poolt. Hooaja esimesel võistlusel, 4 Hours of Le Castellet, saavutas duo Prema Racing meeskonna järel teise koha. Samal aastal osaleb ta koos Tijmen van der Helmi ja Miroslav Konôpkaga ARC Bratislava meeskonnaga FIA World Endurance Championship kehtival 6 Hours of Spa-Francorchamps võistlusel. Bent Viscaal, aadressil driverdb.com, DriverDB AB. (inglise keeles)
Sebastián Montoya

Sebastián Montoya Freydell (sündinud 11. aprill 2005 Bogotá) on Colombia päritolu Ameerika võidusõitja, kes võistleb 2022. aasta Vormel Regionaal Euroopa Meistrivõistlustel Prema Racingu eest. Ta on Vormel 1 võidusõidu võitja Juan Pablo Montoya poeg. Montoya alustas kardisõitja karjääri 2013. aastal, sõites Florida Winter Touri klassis Rotax Micro Max, kui ta oli vaid kaheksa-aastane. Ta sõitis selles sarjas järgmised neli aastat, kus saavutas 2016. aastal parima tulemuse, viienda koha. Seejärel siirdus Montoya Euroopasse, et võistelda 2017. aastal CIK-FIA Kardisõidu Euroopa Meistrivõistlustel. Montoya veetis kokku kolm aastat. Euroopa kardiskeene, sõites kaks korda Kardisõidu Maailmameistrivõistlustel ja kolm korda Euroopa Meistrivõistlustel. Montoya võitis omal ajal kardisõidus rahvusvahelisel tasemel vaid ühe meistritiitli; see on Rok the Rio võistlus 2018. aastal. 2020. aastal tegi Montoya oma üheistmelise debüüdi koos Prema Powerteamiga, sõites täiskohaga Itaalia Vormel 4 Meistrivõistlustel ja võisteldes ADAC Vormel 4 Meistrivõistlustel kahes etapis. Montoya õnnetuseks ei suutnud ta kogu aasta jooksul ühtegi poodiumikohta lüüa ja saavutas oma põhiturniiri üheteistkümnendaks oma kolme meeskonnakaaslase Gabriele Minì, Dino Beganovici ja Gabriel Bortoleto järel. Montoya sõlmis 2021. aasta hooajaks uuesti lepingu Premaga, naastes Itaalia ja Saksamaa Vormel 4 sarja koos Charlie Wurzi, Macéo Capietto, Kirill Smali, Conrad Laurseni ja Hamda Al Qubaisiga. Viimases korraldaks ta osalise tööajaga kampaania, saavutades kuue osavõistluse jooksul kolm korda teise koha, millega ta oli edetabelis üheksandal kohal, edestades kolme täiskohaga võistlejat. Montoya Itaalia kampaania oleks sama viljakas: üheksa poodiumit, kuid mitte ühtegi võitu, saavutas Montoya aasta lõpus neljanda koha, alistades hooaja viimasel võistlusel Monzas turvaauto tingimustes keerutamise tõttu napilt meeskonnakaaslase Kirill Smali. . 2022. aasta alguses debüteeris Montoya Vormel Regionaal Aasia Meistrivõistlustel koos Mumbai Falcons India Racinguga koos Dino Beganovici ja Arthur Leclerciga. Montoya saavutas esimeses sõidus pooluspositsiooni, saavutades oma karjääri esimese võidusõidu autosõidus, võites tuled lipu vastu. Montoya ei suutnud lõpuks hooaega lõpetada, kuid lõpetas meistritiitli 92 punktiga 7. kohal. Montoya tõusis 2022. aasta Vormel Regionaal Euroopa Meistrivõistlustel koos Prema Racinguga koos Paul Aroni, Dino Beganovici ja Hamda Al Qubaisiga. Montoya isa on Juan Pablo Montoya, seitsmekordne Vormel 1 Grand Prix võitja ja praegune IndyCari piloot. Sebastián Montoya karjääri kokkuvõte saidil DriverDB.com (inglise keeles)
Ocna Sibiului

Ocna Sibiului (saksa keeles Salzburg, ungari keeles Vízakna) on linn Rumeenias Transilvaanias Sibiu maakonnas. Linn asub maakonnakeskusest Sibiust ligikaudu 12 km loodes. Linna haldusalasse kuulub Topârcea (Tschapertsch, Toporcsa) küla. Asulat on esmamainitud 1263. aastal. 1910. aastal on Ocna Sibiuluid nimetatud linnaks. Aastatel 1929–1968 kuulus Ocna Sibiului maa-asulate hulka, kuid 17. veebruaril 1968 kuulutati taas linnaks. Ocna Sibiului on kuurortlinn, seal asuvad soolaveeallikad. 2011. aasta rahvaloenduse andmetel oli Ocna Sibiului elanikest rumeenlasi 84,25%, ungarlasi 9,12% ja teistest rahvustest inimesi 0,78%. 5,83% inimeste rahvus oli teadmata. Ocna Sibiului România Geografică Travel Planner: More of Sibiu – around the city and a bit of Marginimea Sibiului Romania Insider
Spectator (droon)

Spectator on Ukrainas valmistatud mehitamata õhusõiduk. УКРАЇНСЬКИЙ БПАК SPECTATOR-М1 ПРИЙНЯТО НА ОЗБРОЄННЯ ЗСУ (ВІДЕО) (vaadatud: 22.05.2022) Держприкордонслужба отримала чергові п'ять безпілотних авіаційних комплексів «Spectator-M» 21.12.17 (vaadatud: 22.05.2022)  Spectator – pildid, videod ja helifailid Wikimedia Commonsis
Spectator

Spectator on Ukrainas valmistatav droon. The Spectator on briti ajaleht. The American Spectator on USA veebiajakiri. Spectator Nunatak on mägi Antarktikas
Edirne suur sünagoog

Edirne suur sünagoog (ka Adrianoopoli sünagoog; türgi keeles Edirne Büyük Sinagogu) on ajalooline uusmauri stiilis sefardi sünagoog Türgi Euroopa-osas Edirnes Maarifi tänaval. 1905. aastal laastas Edirnet suur tulekahju, mille tagajärjel kõik linna 13 sünagoogi maha põlesid. Kohalik juudi kogukond alustas uue sünagoogi ehitamist 1906. aasta jaanuaris, pärast Osmanite riigilt loa saamist ja sultan Abdülhamit II vastavat seadlust. Hoone projekteeris prantsuse arhitekt France Depré. Sünagoog avati 1909. aasta aprillis. Sünagoog lõpetas tegevuse 1983. aasta, kui enamus linna juutidest oli välismaale emigreerunud. 1997. aastal varisesid mahajäetud hoone katus ja üks seintest sisse. 2008. aastal teatas Edirne linnapea plaanist sünagoog taastada. Taastatud sünagoog avati 26. märtsil 2015. Grand Synagogue of Edirne Turkish Archaeological News
Petras Vaitiekūnas

Petras Vaitiekūnas (sündinud 26. märtsil 1953) on Leedu poliitik ja diplomaat, elukutselt füüsik. Petras Vaitiekūnas lõpetas 1971. aastal Liudvinavase keskkooli ja 1976. aastal Vilniuse Ülikooli füüsika erialal. Töötas aastatel 1976–1990 Leedu NSV Teaduse Akadeemia Füüsika Instituudis teadurina. Teaduste kandidaadi kraadi füüsika alal sai 1983. aastal. Aastatel 1988–1990 osales Sąjūdise tegevuses. Oli aastatel 1990–1992 Leedu Ülemnõukogu liige. 1992–1993 oli ta Leedu Seimi esimehe konsultant. 1993–1998 oli Vaitiekūnas president Algirdas Brazauskase välispoliitikareferent. 1998. aastal töötas ta Leedu Välisministeeriumi poliitikaosakonna Kesk-Euroopa osakonna juhatajana. 1999–2004 oli ta Leedu Vabariigi erakorraline ja täievoliline suursaadik Lätis. 2004. aastal töötas ta Leedu Vabariigi presidendi nõunikuna välispoliitilistes küsimustes. 2005–2006 töötas ta Leedu Välisministeeriumi välispoliitika analüüsi ja planeerimise osakonnas. 2005–2006 oli ta Leedu Vabariigi erakorraline ja täievoliline suursaadik Valgevenes. Petras Vaitiekūnas oli alates 12. juulist 2006 kuni 9. detsembrini 2008 Leedu välisminister. 2008–2009 oli ta Leedu Seimi esimehe nõunik välispoliitilistes küsimustes. 2010. aasta jaanuarist kuni 2014. aasta detsembrini oli Vaitiekūnas Leedu Vabariigi erakorraline ja täievoliline suursaadik Ukrainas. Petras VAITIEKŪNAS : Lietuvos Nepriklausomybės Akto signataras Lietuvos Respublikos Seimas Petras Vaitiekūnas UAB "15min" Petras Vaitiekūnas Marijampolės Petro Kriaučiūno viešoji biblioteka
Hanušovce nad Topľou

Hanušovce nad Topľou (kuni 1927. aastani Hanušovce; ungari keeles Tapolyhanusfalva) on linn Slovakkias Prešovi maakonnas Vranov nad Topľou ringkonnas. Hanušovce nad Topľou asub Prešovist ligikaudu 19 km idas. Hanušovce nad Topľoud on esmamainitud 1332. aastal. Slovakkia 2021. aasta rahvaloenduse andmetel oli Hanušovce nad Topľou elanikest slovakke 89,41%, mustlasi 3,36%, tšehhe 0,24%, russiine 0,24% ja ukrainlasi 0,16%. Rahvus oli teadmata 6,43%-l elanikest. Dębica, Poola Nozdrzec, Poola Velká Bíteš, Tšehhi Sčítanie obyvateľov, domov a bytov 2021 na Slovensku Hanušovce nad Topľou Šariš region Number of population by ethnicity in the municipality Hanušovce nad Topľou at 1. 1. 2021 Sčítanie obyvateľov, domov a bytov 2021. Vaadatud 15. aprillil 2023
Vaslui

Vaslui on linn Rumeenias, Vaslui maakonna halduskeskus. Linn asub ajaloolises Moldova piirkonnas, Moldova piirist 37 km kaugusel ja Iașist ligikaudu 57 km lõunas. Linna haldusalasse kuulub viis küla: Bahnari, Brodoc, Moara Grecilor, Rediu ja Viișoara. Vasluid on ürikutes esmamainitud 1375. aastal. 10. jaanuaril 1475 toimus Vaslui lähedal Vaslui lahing, kus Ștefan cel Mare juhtimisel löödi puruks Osmanite riigi sõjavägi. Ghid turistic Vaslui Infotour Battle of Vaslui 1475 Weapons and Warfare
Koduarvuti

Koduarvuti on tüüpiliselt televiisori vm välise monitoriga ühendatav kompaktne personaalarvuti, mille klaviatuur ja arvutusüksus on paigutatud ühte korpusse. Koduarvuteid hakati tootma 1970. aastatel ning need said populaarseks 1980. aastatel. Tüüpiliseed koduarvutid olid Tandy, Commodore ja Atari 8-bitised, Atari ja Amiga 16-bitised personaalarvutid ja Sinclair ZX, Apple II, Yamaha MSX seeria arvutid jt. Eestis 1980. aastate keskel projekteeritud kooliarvuti Juku ja Iskra 1080 Tartu on koduarvutid. Oma lihtsa ja kompaktsust taotlenud disaini tõttu olid algsed koduarvutid enamasti üheplaadiarvutid. Kooliarvuti Mikroarvuti Personaalarvuti
Ivan Bidnjak

Ivan Oleksandrovitš Bidnjak (1. oktoober 1985 Marhanets – 20. aprill 2022 Hersoni oblast) oli Ukraina laskesportlane. 2005. aastal võitis ta Tallinnas juunioride EM-il 10 m õhupüstoli harjutuses hõbemedali. Aastaid tagasi Tallinnas EM-medali võitnud Ukraina sportlane tapeti lahingus, Delfi, 25. aprill2022
Aegkond

Aegkond on geokronoloogilise skaala hierarhias eoonist järgmine väiksem üksus, mille jooksul tekkinud kivimid moodustavad ladekonna. Kokku eristatakse kümmet aegkonda, mis kuuluvad kokku kolme eooni. Järjestatuna nooremast (ülal) vanemani (all) on need järgmised: kainosoikum mesosoikum paleosoikum neoproterosoikum mesoproterosoikum paleoproterosoikum neoarhaikum mesoarhaikum paleoarhaikum eoarhaikum Aegkonnad ei ole ühesuguse pikkusega. Hilisemad aegkonnad on varasemaist tunduvalt lühemad, sest hilisema aja kohta on säilinud rohkem geoloogilist materjali. Aegkonnad jagatakse ajastuteks, ajastud ajastikeks. Arhaikum ja proterosoikum ei ole praegu kehtiva geokronoloogilise skaala kohaselt mitte aegkonnad, vaid eoonid. Geokronoloogiline skaala Stratigraafia ja geokronoloogiline skaala on pidevas arengus – Ivar Puura, Tõnu Meidla.
Austraalia parlament

Austraalia parlament (ametlikult Föderaalparlament, ka Ühenduse Parlament) on Austraalia seadusandliku võimu organ. Austraalia parlamendi avaistung toimus 9. mail 1901 ning aastatel 1901–1927 toimusid istungid Melbourne'i parlamendihoones, mida tavaliselt kasutab Victoria osariigi parlament. 1923. aastal alustati Canberras uue parlamendihoone ehitust ning hoone valmis 1927. aastal. Istungid pidid seal toimuma järgmised 50 aastat, kuid tegelikult kasutati hoonet üle 60 aasta. 1981. aastal hakati ehitama uut parlamendihoonet, mis valmis 1988. aastal. Alates 2015. aastast valvavad Senati ja Esindajatekoja ruume relvastatud föderaalpolitseinikud ning see on esimene kord Austraalia ajaloos, kui parlamendiruumidel on relvastatud valve. Parlament koosneb kolmest elemendist: Briti Kroonist, keda esindab Austraalia kindralkuberner, Senatist ja Esindajatekojast. Senatisse kuulub 76 senaatorit ning igal Austraalia osariigil on senatis sõltumata osariigi elanike arvust 12 kohta ja territooriumil kaks kohta. Esindajatekoja liikmed on valitud osariikide kohalikest valimisringkondadest ning parlament võib määrata saadikute arvu, kuid Austraalia põhiseaduse järgi peab see alati olema umbes kaks korda suurem senaatorite arvust. Seisuga 22. mai 2022 oli Esindajatekojas 151 saadikut. Iga osariigi kohtade arv Esindajatekojas on seotud elanike arvuga, kuid igal osariigil on alati vähemalt viis kohta. Ükski saadik ei saa kuuluda samal ajal Senatisse ja Esindajatekotta. "History of Parliament House". Parliament of Australia. Vaadatud 22. mai 2022. "Armed guards now stationed to protect Australian MPs and senators in both chambers of Federal Parliament". The Sydney Morning Herald. Originaali arhiivikoopia seisuga 12. veebruar 2015. Vaadatud 22. mai 2022.{{netiviide}}: CS1 hooldus: robot: algse URL-i olek teadmata (link) "Senate". Parliament of Australia. Vaadatud 22. mai 2022. "Number of Members". Parliament of Australia. Vaadatud 22. mai 2022.
Oksana Švets

Oksana Oleksandrivna Švets (ukraina keeles Оксана Олександрівна Швець; 10. veebruar 1955 – 17. märts 2022) oli ukraina näitleja.
Georg Sachs

Georg Sachs (19. jaanuar 1841 Võisiku – 14. september 1912 Tartu) oli Eesti Kirjameeste Seltsi liige ja laekahoidja, maalermeister ja Tartu linnavolinik. Ta oli Sachsi aia (asus praeguse Ohvitseride pargi alal) omanik 1887–1899. Osa IV üldlaulupeost (16. ja 17. juuni 1891) toimus Sachsi aias. Aastatel 1897–1899 üüris Eesti Üliõpilaste Selts tema Jaama tn 28 asunud maja ja aeda. http://www.ra.ee/dgs/_purl.php?shc=EAA.1253.1.599:374?69,1065,1345,714,0 https://dea.digar.ee/article/postimeesew/1912/09/17/39 Friedebert Tuglas (1958). Eesti Kirjameeste Selts. Tallinn: Ühiselu. Lk 200. https://dea.digar.ee/page/omamaatrt/1886/11/30/23 https://dea.digar.ee/page/lindaestpere/1891/06/01/2 https://dea.digar.ee/page/stockholmstid/1948/06/27/2 Anu Sillastu (2019). "Ülejõe spordist 19. sajandist...". Marge Rennit, Keiu Telve, Lea Teedema (toim). ÜLE JÕE TARTU. PAIGAD, LOOD JA INIMESED. Tartu: Tartu Linnamuuseum. Lk 155.{{raamatuviide}}: CS1 hooldus: mitu nime: toimetajate loend (link)